cyanic-selkie/wikianc huggingface dataset:
Pavediens (filma)
"Pavediens" pirmizrāde notika. Filmai sākotnēji bija izveidotas trīs dažādas beigas, un viena no trim tika nosūtīta uz kinoteātri. Savukārt VHS, DVD un straumēšanas platformu versijās visi trīs nobeigumi tiek secīgi parādīti pēc kārtas. Filma izdošanas brīdī saņēma atšķirīgas kritiķu atsauksmes, un tā komerciāli nebija veiksmīga. Tomēr laika gaitā "Pavediens" ir ieguvis kulta filmas statusu.
Juris Georgs Benjamiņš
Juris Georgs Benjamiņš (en,  — ) bija fotogrāfs un viens no krāsu fotogrāfijas pionieriem Latvijā.
Biogrāfija
Juris Benjamiņš, dzimis kā Georgs Aihers, plaši pazīstamo Benjamiņu uzvārdu ieguva 1926. gadā, kad mātes vecākā māsa, izdevēja Emīlija Benjamiņa viņu adoptēja. Abām māsām bijusi noruna, ja Annijai būs vēl kāds bērns, tad Georgs tiks adoptēts un kļūs par "preses impērijas" mantinieku.
Beidzis Rīgas 1. vidusskolu. Pēc vidusskolas beigšanas mācības turpinājis Latvijas Universitātes Ķīmijas fakultātē. 1942. gadā saņēmis maģistra grādu ķīmijā.
Juris Benjamiņš ar fotogrāfiju bija cieši saistīts jau kopš bērnības un interesi par to nezaudēja līdz mūža galam. Viņš viens no pirmajiem Latvijā sāka nopietni nodarboties ar krāsu fotogrāfiju un krāsaino fotokopiju iegūšanu uz papīra.
1940. gados Juris Benjamiņš ar ģimeni devās bēgļu gaitās. Pēc Otrā pasaules kara Juris Georgs Benjamiņš strādājis kā ķīmiķis Vācijā un Anglijā. Papildinājis zināšanas Lielbritānijas lielākajā ķīmijas rūpnīcā, 1952. gadā, Toronto, Kanādā, viņš nodibināja savu uzņēmumu "Benjamiņa fotolaboratorija", lai attīstītu krāsu filmas. Tā pamatnozare bija krāsu fotofilmu attīstīšana, kopēšana un palielināšana. Laika gaitā tas kļuva par vienu no lielākajiem savas jomas uzņēmumiem Kanādā. Brīvais laiks tika veltīts zemūdens alu pētniecībai, to fotografēšanai un filmēšanai. Pazīstamais franču zemūdens pētnieks Žaks Īvs Kusto, kas sadarbojās ar Juri Benjamiņu, vienai no alām pie Bahamu salām deva viņa vārdu.
Benjamiņam bija trīs bērni, meita Ilze un divi dēli — Pēteris un Juris. Juris Georgs Benjamiņš mira no insulta, uzņēmumu pārņēma viņa dēls Pēteris.
Benjamiņa fotolaboratorija
Savā ģimenes rūpnīcā izveidoja laboratoriju ar nosaukumu "Burtnieki", sasniegdams ātrus un augstus rezultātus krāsu fotogrāfijā un kino attīstībā. Laikrakstā "Laiks", intervijā ar Juri Georgu Benjamiņu: "Es droši vien piedzimu ar kameru rokās — no paša sākuma es centos uzlabot attēla kvalitāti". Viņa pirmās krāsu fotogrāfijas: ziedu kompozīcijas, tika publicētas žurnālā "Atpūta" otrajā daļā (1930. gada 28. februārī). 1940. gadā viņš iesniedza darbu "Praktiski pieteikumi krāsu fotogrāfijai" pie Latvijas Universitātes Ķīmijas fakultātes studentu biedrības, kurā piedalījās gandrīz katrs profesionālais Latvijas fotogrāfs. Darbā tika publicēti žurnālā "Ķīmijas Apskats". Darbā tika sniegts teorētiskais apraksts krāsu fotogrāfijas metodēm, tomēr, kā Juris Benjamiņš atzina, "lai iegūtu patiešām labu attēlu, ar teoriju vien nepietiek; ir vajadzīgs sevi nodot daudzās praktiskās nodarbībās."
Laburē
Laburē (fr) bija franču vingrotājs, startējis 1900. gada vasaras olimpiskajās spēlēs.
1900. gada vasaras olimpiskajās spēlēs Parīzē viņš startēja vingrošanas individuālajā daudzcīņā. Šajā disciplīnā viņš ieguva 211 punktu, izcīnot dalīto 88. vietu.
51 Pegasi b
51 Pegasi b (saīsinājumā 51 Peg b; lv), sākotnēji nosaukts par Bellerefonu (Bellerephon) un vēlāk pazīstams arī kā Dimidijs (Dimidium), ir citplanēta, kas atrodas orbītā ap zvaigzni 51 Pegasi aptuveni 50 gaismas gadu attālumā Pegaza zvaigznājā. 51 Pegasi b kļuva par pirmo citplanētu, kas 1995. gadā tika atklāta ap Saulei līdzīgu galvenās secības zvaigzni. Tā kā planētas orbīta atrodas gandrīz 20 reižu tuvāk savai zvaigznei nekā Zeme no Saules, tā tiek klasificēta kā karstais jupiters.
2017. gadā tika ziņots, ka, izmantojot spektroskopijas mērījumus, zinātniekiem izdevies konstatēt ūdens molekulas planētas atmosfērā.
Atklāšana
Par 51 Pegasi b atklāšanu oficiāli tika paziņots 1995. gada 6. oktobrī, un tā tika uzieta, izmantojot leņķiskā ātruma metodi (radial velocity method). Citplanētu izdevās atklāt diviem šveiciešu astronomiem Mišelam Majoram (Michel Mayor) un Didjē Kelo (Didier Queloz) no Ženēvas Universitātes.
Lai gan sākotnēji astronomu aprindās abu šveiciešu paziņojums tika uztverts samērā piesardzīgi, jau dažas dienas vēlāk amerikāņu astronomi Džefrijs Mārsijs (Geoffrey Marcy) un Pols Batlers (Paul Butler) veica papildu novērojumus un apstiprināja citplanētas esamību.
Orbīta un rotācija
51 Pegasi b ir Jupiteram līdzīga gāzu planēta, līdz ar to tai, visticamāk, nav cietas virsmas, uz kuras varētu nosēsties.
Atšķirībā no mūsu Saules sistēmas lielākajām planētām 51 Pegasi b atrodas ļoti tuvu savai zvaigznei, tikai 0,05 astronomisko vienību attālumā (20 reizes tuvāk, nekā Zeme atrodas no Saules), kas nozīmē, ka vienu pilnu orbītu tā veic tikai 4,2 dienu laikā ar vidējo orbitālo ātrumu 133 km/s. Savukārt orbītas ekscentricitāte planētai tika konstatēta 0,013 apmērā, kas ir aptuveni tikpat, cik Zemei, un norāda, ka tās orbīta ir ļoti tuvu ideālam aplim.
Tā kā planēta ir tik tuvu savai zvaigznei, 51 Pegasi b atrodas sinhronizētā rotācijā ar to, kas nozīmē, ka, gluži tāpat kā Mēness attiecībā pret Zemi, arī 51 Pegasi b pret savu zvaigzni allaž ir pavērsta tikai ar vienu pusi. Šī iemesla dēļ zinātnieki pieļauj, ka planētas virmsas temperatūra var būt mērāma līdz pat 1300° C apmērā, kas tādējādi to padara par tā saucamo ”karsto jupiteru”.
Diametrs, masa un atmosfēra
Lai gan planētas diametru vai rādiusu zinātniekiem vēl nav izdevies noteikt, tiek spekulēts, ka tas varētu būt lielāks nekā Jupiteram. Turpretim masas ziņā 51 Pegasi b sastāda tikai aptuveni 47% no Jupitera masas, kas tik un tā ir gandrīz 150 reizes vairāk nekā Zemei.
Planētas karstā atmosfēra, līdzīgi Jupiteram, galvenokārt sastāv no ūdeņraža un hēlija, kas nozīmē, ka tā nav labvēlīga dzīvībai kādu mēs pazīstam uz Zemes. Turklāt zinātnieki pieļauj, ka planētas specifisko apstākļu dēļ tās atmosfērā varētu būt novērojams arī šķidrs dzelzs lietus.
Tāpat 2017. gadā tika ziņots, ka, izmantojot spektroskopijas mērījumus, zinātniekiem bija izdevies konstatēt ūdens molekulas tās atmosfēras augšējos slāņos, norādot, ka aptuveni 0,01% no visas planētas atmosfēras veido ūdens. Tomēr, meklējot līdzīgas pazīmes pēc oglekļa dioksīda un metāna molekulām, netika konstatēti pietiekoši vēlami rezultāti.
Mantojums
Tā kā 51 Pegasi b kļuva par pirmo citplanētu, kas tika atklāta ap Saulei līdzīgu galvenās secības zvaigzni, daudzi karstie jupiteri nereti tiek dēvēti arī par “pegasīdiem”, lai tādējādi atgādinātu, ka pirmā šāda veida planēta tika uzieta tieši Pegaza zvaigznājā.
Nikolajs Nosovs
Nikolajs Nosovs (ru, dzimis, miris ) bija padomju bērnu literatūras rakstnieks, vislabāk pazīstams kā "Nezinīša" grāmatu sērijas autors. Rakstīja arī lugas, īsos stāstus un filmu scenārijus.
Bērnība un jaunība
Dzimis estrādes aktiera ģimenē, bērnību aizvadīja Irpiņas pilsētā. No 1927. līdz 1929. gadam studēja Kijivas Mākslas institūtā, vēlāk pārvācās uz Maskavu, kur 1932. gadā absolvēja Viskrievijas Valsts kinematogrāfijas institūtu.
Karjera
Nosova literārā debija notika 1938. gadā. No 1932. līdz 1951. gadam viņš strādāja par izglītojošo filmu producentu. Otrā pasaules kara laikā režisēja filmas Sarkanās armijas vajadzībām, par ko 1943. gadā tika apbalvots ar Sarkanās Zvaigznes ordeni.
1938. gadā Nosovs sāka publicēt savus darbus. Tika publicēti stāsti Затейники, Живая шляпа, Огурцы, galvenokārt tos publicēja bērnu žurnāls Murzilka. Par populārākajiem stāstiem kļuva stāsti "Jautrā saimīte" (1949), "Koļas Siņicina dienasgrāmata" (1950) un "Vitja Maļejevs skolā un mājās" (1951), par kuru Nosovu apbalvoja ar trešās pakāpes Staļina prēmiju.
Lasītāju popularitāti ieguva viņa romāni-pasakas par Nezinīti, pirmais darbs no šis sērijas tika izdots 1954. gadā, vēlāk tiek publicēti "Nezinītis Saules pilsētā" (1958) un "Nezinītis uz Mēness" (1964–1965). Šie darbi tika tulkoti daudzās bijušās PSRS republiku valodās. Pēc to motīviem tika veidotas vairākas animācijas filmas un seriāli.
1969. gadā tika apbalvots ar Nadeždas Krupskas vārdā nosaukto Krievijas PSFR Valsts prēmiju (Государственная премия РСФСР имени Н. К. Крупской).
Sarakstīja arī autobiogrāfiskus darbus "Novele par manu draugu Igoru" (Повесть о моём друге Игоре) un "Noslēpums akas dzelmē" (Тайна на дне колодца).
Piemiņa
2008. gadā Krievijas Centrālā banka izlaida sudraba monētu par godu rakstnieka 100. dzimšanas dienai.
13 Ēgerija
Ēgerija, arī 13 Ēgerija ir asteroīds ar diametru apmēram 208 km, atrodas asteroīdu joslā, pieder G tipa asteroīdu grupai.
Asteroīdu atklāja itāļu astronoms Annibale de Gaspariss ( Annibale de Gasparis) Kapodimontes observatorijā Neapolē. Gasparisam tas bija trešais atklātais asteroīds (kopā 9). Asteroīda vārdu ieteica franču matemātiķis Urbēns Leverjē (Urbain Le Verrier), nodēvējot to nimfas Ēgerijas vārdā. Ēgerija romiešu mitoloģijā ir avota nimfa, Numas Pompīlija sieva. Ēgerija ir pirmais asteroīds, kuram netika oficiāli apstiprināts simbols, neoficāli tika lietots simbols ar zvaigzni un vairogu.
Vairākkārt novērojot, kā Ēgerija aizklāj zvaigznes, astronomiem ir izdevies noteikt, ka asteroīdam ir diezgan apaļa forma. Spektra pētījumi rāda, ka uz asteroīda atrodas neparasti daudz ūdens, tas veido apmēram 10,5 — 11,5 % no asteroīda masas.
1985.-1987. gadā Maunakea observatorija, izmantojot 2,2 m teleskopu, pētīja apgabalu ap asteroīdu nolūkā atklāt kādu pavadoni vai putekļu gredzenu, taču nekas netika atrasts.
Obērs (vingrotājs)
Obērs (fr) bija franču vingrotājs, startējis 1900. gada vasaras olimpiskajās spēlēs.
1900. gada vasaras olimpiskajās spēlēs Parīzē viņš startēja vingrošanas individuālajā daudzcīņā. Šajā disciplīnā viņš ieguva 211 punktu, izcīnot dalīto 88. vietu.
Madžuļi (Dekšāres pagasts)
Madžuļi ir ciems Rēzeknes novada Dekšāres pagastā. Izvietojies pagasta dienvidos 3,7 km no pagasta centra Dekšārēm, 40,6 km no novada centra Rēzeknes un 209,1 km no Rīgas.
Apdzīvotā vieta izvietojusies Malmutas upes krastos, pie autoceļa V554 (Dekšāre–Varakļānu stacija) un dzelzceļa līnijas Krustpils—Rēzekne II. Madžuļos atrodas Varakļānu dzelzceļa stacija.
Dārza durvīs. Mākslinieka sieva
'Dārza durvīs. Mākslinieka sieva' ir dāņu gleznotāja Laurica Andersena Ringa 1897. gadā radīta eļļas krāsas glezna. Tā ir viņa sievas Sigridas Kēleres (1874—1923), kuru viņš apprecēja 1896. gadā, portrets. Gleznas izmēri ir 191 × 144 cm un tā atrodas Dānijas Valsts mākslas muzejā.
Apraksts
Rings 22 gadus vecās sievas portreta gleznošanas brīdī bija 42 gadus vecs. Šajā kontekstā mākslas vēsturnieki interpretē gleznu kā mīlestības vēstuli bērna gaidībās esošajai sievai, kas lūkojas pavasarī plaukstošajā florā, simbolizējot mīlestību. Piemēram, mirte virs viņas galvas ir Afrodītes simbols grieķu mitoloģijā un Dānijā to tradicionāli lietoja līgavas, rotājoties kāzām. Šajā gleznā ir manāma arī tumsa, kas tiek uzskatīta par nāves simbolu, patieso pamata tēmu vai, drīzāk Ringa dzīves pieredzi, mēģinot rīkoties ar krāsu un atbrīvoties no tās.
Stilse
Rings tiek raksturots kā dāņu simbolisma pionieris un viņa darbi aprakstīti kā sociālā reālisma izpausmes. Pēdējos gados mākslas vēsturnieki uzskata, ka abi šie viņa darbu aspekti ir vienādi nozīmīgi un papildina viens otru. Norādīts arī tas, ka "Dārza durvīs" attēlo alternatīvu romantisma idealizētajam sievietes tēlam.
Konstantins Sakajevs
Konstantins Sakajevs (ru; dzimis Ļeņingradā) ir Krievijas starptautiskais lielmeistars šahā (1993).
Biogrāfija
Divas reizes uzvarējis Pasaules junioru šaha čempionātos: 1990. gadā U16 vecuma grupā, bet 1992. gadā U18 vecuma grupā. 1993. gadā izcīnījis uzvaru starptautiskajā šaha turnīrā Dohā, bet 1995. gadā kopā ar Pjotru Svidleru dalījis 1.-2. vietu Sankpēterburgas pilsētas šaha čempionātā. 1997. gadā atkārtoti uzvarējis šajā turnīrā, kā arī Mihaila Čigorina memoriālā. Divas reizes uzvarējis Krievijas šaha čempionātos (1998, 1999). 2001. gadā Vankūverā uzvarējis Paula Keresa memoriālā. 2005. gadā Kopenhāgenā uzvarējis šaha turnīrā Politiken Cup. 2005. gadā piedalījies Pasaules šaha kausa izcīņā pēc izslēgšanas sistēmas, kur 5. kārtā zaudējis Gatam Kamskim. 2007. gadā Hantimansijskā Pasaules kausa izcīņā šahā 1. kārtā uzvarējis Ņikitu Vitjugovu, bet 2. kārtā zaudējis Jevgeņijam Aleksejevam.
Četras reizes piedalījies Pasaules šaha čempionātos pēc izslēgšanas sistēmas, kuros 1997. gadā 2. kārtā zaudējis Žoels Lotjē, 1999. gadā zaudējis 1. kārtā, 2001. gadā 3. kārtā zaudējis Jevgeņijam Barejevam, bet 2004. gadā 3. kārtā zaudējis Aleksejam Drejevam.
Par panākumiem turnīros FIDE 1990. gadā Sakajevam piešķīrusi starptautiskā meistara (IM), bet 1993. gadā - starptautiskā lielmeistara (GM) nosaukumu.
Pārstāvējis Krievijas komandu lielākajos komandu šaha turnīros:
Gadrinkas ezers
Gadrinkas ezers (arī Godrinka, Gordinkas ezers, Gordrinkas ezers) ir dzidrūdens ezers Rēzeknes novada Feimaņu pagastā. Izvietojies mežainā apvidū pagasta dienviddaļā. Krasti zemi, slīpi, dibens — dūņains, smilšains, dūņu slānis vairāk par 3 m. Ietek viens grāvis, notece pa grāvi uz Diunokli un tālāk uz Rušonu. Mīt līdaka, rauda, asaris, līnis. Ligzdo pīles. Ziemeļaustrumu krastā peldvieta.
Lazdu kalniņš
Lazdu kalniņš ir aizsargājams arheoloģijas piemineklis Talsu novada Abavas pagastā uz dienvidiem no Lielvirbiem, Virbupes labajā krastā, pie Rudzīšu mājām.
Žilbērs Buņols
Žilbērs Buņols (fr; atsevišķos avotos zināms arī kā Emīls Buņols (fr); dzimis, miris ) bija franču paukotājs, olimpiskās bronzas medaļas ieguvējs 1900. gada vasaras olimpiskajās spēlēs.
Buņols 1900. gada Parīzes olimpiskajās spēlēs startēja divās paukošanas disciplīnās — paukošana ar špagu profesionāļiem un paukošana ar špagu, amatieriem un profesionāļiem. Olimpisko sudraba medaļu viņš ieguva paukošanā ar špagu profesionāļiem.
Alisa Milāno
Alisa Džeina Milāno (Alyssa Jayne Milano; dzimusi ) ir amerikāņu aktrise, producente un bijusī dziedātāja.
Pazīstama ar Fēbes Halivelas lomu The WB seriālā "Amulets". Bērnībā filmējusies ABC situāciju komēdijseriālā Who's the Boss?. Filmējusies arī tādās filmās kā Dance 'til Dawn, "Jaungada nakts", "Komando", "Bailes". Milāno ir saņēmusi trīs Kids' Choice Awards par lomu seriālā Who's the Boss? un trīs Young Artist Awards. Izdevusi četrus studijas albumus, divas labāko dziesmu izlases.
2018. gada vasaras jaunatnes olimpiskās spēles
2018. gada Vasaras Jaunatnes olimpiskās spēles bija trešās Vasaras Jaunatnes olimpiskās spēles. Tās notika Buenosairesā, Argentīnā, no 2018. gada 6. līdz 18. oktobrim.
Buenosairesa par Vasaras Jaunatnes olimpisko spēļu norises vietu tika nosaukta 2011. gada 4. jūlijā Starptautiskās Olimpiskās komitejas sesijā. Kopā ar Buenosairesu pusfinālā iekļuva arī Medeljina un Glāzgova.
2017. gada Gente—Vevelgema
2017. gada Gente—Vevelgema bija šosejas riteņbraukšanas viendienas sacensības, kuras notika 26. martā. Tā bija 79. reize, kad notika Gente—Vevelgema sacensības un tās bija divpadsmitās sacensības 2017. gada UCI World Tour kalendārā.
Pēc uzvaras E3 Harelbeke divas dienas pirms Gente—Vevelgema sacesnībām, Gregs Van Avermāts turpināja savu panākumu sēriju ar vēl vienu uzvaru ' komandai, divu dalībnieku sprintā pārspējot citu Beļģijas sportistu Jensu Kēkeleiri no ' komandas. Abi sportisti bija veikuši atrāvienu no vadošās grupas iebraucot Vevelgemā. Pjedestālu noslēdza pasaules čempions Peters Sagans (), pelotonam noķerot vadošo grupu distances pēdējos metros.
Komandas
Tā kā Gente—Vevelgema bija UCI World Tour sacensības, visas 18 UCI WorldTeam komandas tika ielūgtas un dalība tām bija obligāta. Papildus tika uzaicinātas septiņas UCI profesionālās kontinentālās komandas, veidojot 25 komandu pelotonu. Sacensībās netika izmantots 192. numurs, lai pieminētu pirms iepriekšējā gada sacensībās bijā gājušo Antuānu Demuatjē, kas startēja ar šo numuru.
Viļa Ģelbes iela
Viļa Ģelbes iela ir iela Rīgā, Vidzemes priekšpilsētā, Teikas apkaimē. Viļa Ģelbes iela sākas krustojumā ar Brīvības gatvi un beidzas krustojumā ar vēsturisko Biķernieku ielu, ar citām ielām nekrustojoties. Iela sastāv no 2 braukšanas joslām, tās garums ir aptuveni 150 metru. Viļa Ģelbes iela ir vienvirziena (privātā autotransporta kustība tikai Biķernieku ielas virzienā). No 2022. gada 23. augusta sabiedriskajam transportam iela kļuva par divvirzienu.
Vēsture
Biķernieku un Brīvības ielas savienojums izveidots padomju laikos, bet bijis bez nosaukuma (sarunvalodā saukts par Mazo Biķernieku ielu ). Viļa Ģelbes ielas nosaukums piešķirts 2017. gadā pēc Rīgas domes lēmuma. Tā nosaukta Latvijas neatkarības karā kritušā Ziemeļlatvijas brigādes virsleitnanta Lāčplēša ordeņa kavaliera Viļa Ģelbes vārdā (1890—1919).
Sabiedriskais transports
Visas Viļa Ģelbes ielas garumā kursē 16. un 48. maršruta autobusi, kā arī 13., 14. un 17. maršruta trolejbusi. Visiem maršrutiem Viļa Ģelbes ielā ir pietura "Biķernieku iela" virzienā no centra un pietura "Gustava Zemgala gatve" virzienā uz centru / Sarkandaugavu.
Līdz 2022. gada 23. augustam sabiedriskais transports kursēja tikai virzienā no Brīvības gatves. No 2022. gada 23. augusta ir divvirziena iela sabiedriskajam transportam.
Mežulne
Iztek no Suļkas upes. Plūst rietumu virzienā caur Garanču purvu. Ietek Vecmalmutā netālu no Meirānu kanāla sākuma. Apdzīvotu vietu krastos nav.
Elektrovadītspēja
Elektrovadītspēja ir fizikāls lielums, kas raksturo materiāla ķermeņa spēju vadīt elektrisko strāvu. Elektrovadītspēja ir apgriezts lielums attiecībā pret elektrisko pretestību. SI sistēmā elektrovadītspējas mērvienība ir sīmenss (S) jeb Ω−1. Agrāk izdotā literatūrā to sauc arī par apgriezto omu (apzīmējums Mo).
Metālu elektrovadītspējas klasiskā elektronu teorija
Zinot, ka metālu atomu valences elektroni ir kopēji visiem atomiem, var noteikt šo kolektīvo jeb brīvo elektronu koncentrāciju, kurai ir atomu koncentrācijas lieluma kārta (1022- 1023 cm-3).
Tā 104 reizes pārsniedz gāzes molekulu koncentrāciju normālos apstākļos. Ņemot vērā arī to, ka elektroni ir lādētas daļiņas, var secināt, ka šo elektronu savstarpējā mijiedarbība un mijiedarbība ar kristālrežģa joniem ir liela. Bet šīs mijiedarbības vidējošais rezultējošais spēks ir vienāds ar nulli. Tāpēc pirmajā tuvinājumā var uzskatīt, ka katrs elektrons ir brīvs un mijiedarbība notiek, elektroniem saduroties ar citiem elektroniem un režģa joniem. Šāda brīvu daļiņu sistēma ir raksturojama tikai ar kinētisko enerģiju, un tā ir analoga ideālas gāzes molekulu sistēmai. Tādēļ arī metālu brīvos elektronus bieži sauc par elektronu gāzi. Lorencs un Drūde, pieņemot, ka šī elektronu gāze pakļaujas klasiskajai Bolcmaņa-Maksvela statistikai un gāzu kinētiskās teorijas likumiem, izstrādāja metālu elektrovadītspējas teoriju. Tomēr izrādījās, ka šī teorija nesaskan ar eksperimentu.
Metālu elektrovadītspēja
Ja metāls neatrodas ārējā elektriskajā laukā, tad brīvo elektronu kustība ir haotiska. Tas izriet no elektronu impulsu simetriskā sadalījuma impulsu telpā Fermī lodē: katram elektronam ar noteiktu impulsu p atbilst kāds cits elektrons ar pretēji vērstu impulsu -p. Ja metālu ievieto homogēnā ārējā laukā, uz katru elektronu darbojas spēks vienā virzienā un visi Fermī lodei atbilstošie elektroni iegūst paātrinājumu, kas vērsts pretēji lauka intensitātes virzienam. Šis paātrinājums rada elektronu orientētās kustības ātruma komponenti un elektriskā lādiņa pārnesi vienā virzienā. Elektrisko spēku, elektroniem kustoties ar noteiktu vidējo translācijas ātrumu, līdzsvaro pretestības jeb bremzējošais spēks. No kvantu mehānikas izriet fundamentāls secinājums, ka ideālā kristālrežģī elektronu translācijas kustībai nav pretestības. Pretestību rada tikai kristālrežģa kropļojumi jeb defekti. Defekti lokāli izmaina kristālrežģa periodisko spēka lauku. Šīs izmaiņas ir īpaša veida potenciālās barjeras elektronu translācijas kustības ceļā, un tādējādi rodas elektronu mijiedarbība ar kristālrežģa defektiem. Mijiedarbības rezultātā elektrons zaudē to kinētisko enerģiju, ko tas ieguva ārējā elektriskajā laukā, un elektrona orientētās kustības ātrums samazinās līdz nullei. Šo elektrona un defekta mijiedarbību var uzskatīt par elektronu izkliedi jeb sadursmēm. Tā kā defekti rada tikai lokālas periodiskā lauka izmaiņas, tad attālums starp divām sadursmēm ir elektrona brīvā ceļa garums. Laikā τ starp divām sadursmēm elektrona kustība elektriskajā laukā ir vienmērīgi paātrināta.
Tāpēc, elektrona vidējo ātrumu pirms sadursmes izsaka formula, kur jāņem efektīvā elektrona masa m*:
Vidējais elektronu translācijas kustības ātrums:
Šis impulss atbilst enerģijas līmenim virs Fermī virsmas apgabalā a. Sadursmē ar kristālrežģa defektu šis elektrona impulss samazinās līdz nullei un elektrons pāriet uz zemāku enerģijas līmeni, kas atbilst Fermī virsmas apgabalam b. Tā kā elektrona orientētās kustības ātrums 10-3 m/s, bet Fermī kinētiskajai enerģijai atbilstošais ātrums v_{F} \sim 106 m/s, tad izkliedes enerģija ir daudz mazāka par Fermī enerģiju. Tāpēc sadursmēm pakļauti galvenokārt tie elektroni, kas atrodas Fermī virsmas tuvumā. Ievērojot, ka, laiks starp divām elektrona sadursmēm:
kur \bar{l_{0}} ir elektrona vidējais brīvā ceļa garums. Ievietojot vidējās elektronu translācijas kustības ātruma izteiksmi, iegūst:
Ievietojot ātruma izteiksmi formulā:
Izmantojot lādiņnesēju kustīguma definīciju, īpatnējā vadītspēja izsakāma šādi: ,kur (elektronu skaits tilpuma vienībā n_{0}= N/V ).
Pusvadītāji
Pusvadītāji ir vielu grupa, kas praktiski ir izolatori, tomēr dažādu ārēju faktoru iedarbībā (pievadot siltuma vai gaismas enerģiju, ievietojot tos elektriskajā laukā) to vadītspēja ievērojami palielinās. Pazīstamākie pusvadītāji ir germānijs (Ge), silīcijs (Si), selēns (Se), kā arī dažādi neorganiskie un organiskie savienojumi.
Pusvadītāju elektrovadītspēja
Pusvadītāju elektrisko īpašību izskaidrojumam izmanto kristāla enerģijas līmeņu (zonu) shēmu. Aizliegtās zonas platums ΔE kristālam ar pašvadītspēju ir diezgan liels - no dažām desmitdaļām elektronvolta līdz dažiem elektronvoltiem. Ja elektronam aizpildītajā zonā pievada šādu enerģiju (ΔE sauc arī par aktivācijas enerģiju), tad tas var pāriet uz vadītspējas zonu. Tādā veidā palielinās brīvo elektronu koncentrācija un pieaug pusvadītāja elektriskā vadītspēja (vienlaikus palielinās arī caurumu koncentrācija).
Lai palielinātu pusvadītāja elektrisko vadītspēju, jāsamazina ΔE vērtība. Tas iespējams, ja ideāli tīru kristālu režģī ievada kādu citu elementu atomus. Ja piejauktais elements viegli atdod elektronus, tad palielinās pusvadītāja elektronvadītspēja. Šādu pusvadītāju ar piejaukumvadītspēju sauc par n tipa pusvadītāju. Ja piejauktā elementa atoms viegli piesaista pamatkristāla atomu elektronus, šādā kristālā palielinās caurumu (vietas, no kurām aizgājis elektrons) koncentrācija aizliegtajā zonā. Tā kā caurumam piemīt pozitīva lādiņa īpašības, tad kristālā rodas p tipa vadītspēja. Tātad, pieaugot temperatūrai, pusvadītāju vadītspēja palielinās (pretēji kā metāliem). Vadītspējas elektronu (arī caurumu) koncentrācija, un līdz ar to paša pusvadītāja elektriskā vadītspēja, ir atkarīga no temperatūras. Līdzsvara stāvoklī pusvadītāju īpatnējo elektrisko vadītspēju var izteikt šādi:,
kur \gamma_{0} - īpatnējā elektriskā vadītspēja, ja T → ∞ (kad visi valentie elektroni atbrīvoti). Tā dotajai vielai ir konstante; ΔE – aizliegtās zonas platums - enerģija, kas nepieciešma elektronu pārejai no saistītā stāvokļa brīvā stāvoklī; k - Bolcmaņa konstante.
Īpatnējā elektrovadītspēja
Īpatnējā elektrovadītspēja kvantitatīvi raksturo konkrētā materiāla spēju vadīt strāvu. SI vienībās to izsaka sīmensos uz metru (S/m), bet praksē lieto arī dažādus daudzkārtņus. Piemēram, attīrīta ūdens īpatnējo vadītspēju mēdz izteikt mikrosīmensos uz centimetru (μS/cm). Īpatnējās elektrovadītspējas apgrieztais lielums ir īpatnējā pretestība.
Strāvas vadītāja ar garumu L un šķērsgriezuma laukumu S elektrovadītspēju G var izrēķināt, ja zināma izmantotā materiāla īpatnējā elektrovadītspēja σ:
Dažu vielu un materiālu īpatnējā elektrovadītspēja
Īpatnējā elektrovadītspēja dota temperatūrai 20 °C.
Kuldīgas novadam
"Kuldīgas novadam" ir izveidota reģionālā politiskā partija Latvijā. Partija pārstāv Kuldīgas novada intereses. Partija Saeimas vēlēšanās piedalās apvienības Jaunā Vienotība sastāvā. 14. Saeimā partiju pārstāv Inga Bērziņa Jaunās Vienotības frakcijas sastāvā.
Samoa administratīvais iedalījums
Samoa administratīvo iedalījumu  veido 11 apgabali, kas izvietojušies galvenokārt uz 2 galvenajām salām — Upolu un Savai. Pēc platības lielākais apgabals ir Palauli (523 km²), bet mazākais — Aiga-i-le-Tai (27 km²). Pēc iedzīvotāju skaita lielākais apgabals ir Tuamasaga (83 191 iedzīvotāji), bet mazākais — Vaa-o-Fonoti (1 666 iedzīvotāji).
Vasilijs Jemeļins
Vasilijs Jemeļins (ru; dzimis Ļeņingradā) ir Krievijas starptautiskais lielmeistars šahā (1994).
Biogrāfija
Divas reizes izcīnījis sudraba medaļas Pasaules junioru šaha čempionātos: 1990. gadā U14 vecuma grupā, bet 1993. gadā U18 vecuma grupā. Divas reizes uzvarējis Sankpēterburgas pilsētas šaha čempionātos (1993, 2002). 1994. gadā izcīnījis bronzas medaļu Krievijas šaha čempionātā, bet 2002. gadā bijis otrais Krievijas šaha čempionātā. Daudzu starptautisko šaha turnīru laureāts, tajā skaitā uzvarējis vai dalījis pirmo vietu Budapeštas turnīrā First Saturday (1994), Hamburgas Wichern Open (1999, 2000), Paula Keresa memoriālā Tallinā (2000, 2008), Rijekā (2001), Maskavā (2007).
Pārstāvējis Krievijas otro komandu Pasaules šaha olimpiādēs, kurās piedalījies 2 reizes (1994, 1998). Komandu vērtējumā izcīnījis bronzas (1994) medaļu.
Whole Lotta Red
Whole Lotta Red ir amerikāņu repera Playboi Carti otrais studijas albums. To 2020. gada 25. decembrī izdeva Interscope Records, kā arī A$AP Mob's AWGE. Darbs pie albuma tika uzsākts 2018. gada beigās un noslēdzies 2020. gada novembrī. Albums sastāv no 24 skaņdarbiem, un tajā ir viesizrādes no Kanje Vesta, Kid Cudi un Future. Albuma izpildproducents bija Vests, kurš piedalās arī dziesmā "Go2DaMoon". Ražošanu vadīja arī Playboi Carti biežais līdzstrādnieks un producents Pi'erre Bourne, kā arī Maaly Raw, Wheezy un F1LTHY, un citi.
Whole Lotta Red saņēma pārsvarā pozitīvas mūzikas kritiķu atsauksmes. Albums debitēja ASV Billboard 200 topā, nopelnot 100 000 albumiem līdzvērtīgu vienību, no kurām 10 000 bija tikai pārdošanas apjomi, kļūstot par Playboi Carti pirmo ASV albumu pirmajā vietā.
Priekšvēsture un izdošana
2018. gada augustā, pēc Playboi Carti debijas studijas albuma Die Lit, izdošanas parādījās videoklips, kurā viņš apsprieda savu nākamo albumu un nosauca to par Whole Lotta Red. Novembrī, viņš koncertā Sietlā izpildīja neizdotas dziesmas. 2019. gada martā intervijā ar GQ, Playboi Carti sacīja, ka jaunā albuma radošais direktors būs Virgils Ablohs. 2019. gada maijā viņš piedalījās singlā "Earfquake", kas ir Tyler, The Creator albuma IGOR galvenais singls, un fani ievēroja viņa "mazuļa balsi". Vēlāk tajā pašā mēnesī sociālo mediju platformā TikTok noplūda Playboi Carti dziesma "Pissy Pamper" ar Young Nudy dalību. "Pissy Pamper" pirms izņemšanas sasniedza pirmo vietu Spotify ASV Viral 50. Nopludinātas un augšuplādētas YouTube un SoundCloud tika arī vairākas citas dziesmas. 2019. gada jūnijā, Playboi Carti intervijā The Fader atklāja, ka 2018. gada beigās sācis ierakstīt Whole Lotta Red, ierakstot DJ Drama studijā Means Street Studios Atlantā un savās mājās.
2020. gada 14. aprīlī, Playboi Carti ierakstīja ieraksta "@ Meh" vāku, kas divas dienas vēlāk tika izdots kā singls. Dziesma tika atzīmēta ar to, ka Playboi Carti izmantoja iepriekš minēto "mazuļa balsi". Maijā, Playboi Carti piedalījās Dreika miksteipā Dark Lane Demo Tapes (2020) skaņdarbā "Pain 1993".
Turpināja izmantot "mazuļa balsi", kļuva par viņa pirmo hītu, kas iekļuva ASV Billboard Hot 100 dziesmu desmitniekā, sasniedzot septīto vietu. 23. novembrī pēc pārtraukuma sociālajos tīklos Playboi Carti savos sociālajos tīklos ievietoja izplūdušus fotoattēlus, vienlaikus atklājot, ka albums ir nodots viņa izdevniecībai. Tajā pašā dienā GQ profilā viņš albumu nodēvēja par "alternatīvu" un "izsvītroja". Nākamajās dienās Playboi Carti paziņoja par sadarbību ar vairākiem citiem reperiem, tostarp Kanje Vests, Kid Cudi, Treviss Skots un Future. Viņš arī paziņoja Post Malone un Farelam Viljamsam. DJ Akademiks Twitter un tiešraidē pieminēja, ka albums tiks izdots Ziemassvētku dienā, un tā izpildproducents būs Kanje Vests; viņš gan tiešraidē, gan Twitter piemin, ka "gandrīz pārdeva savu dvēseli", lai iegūtu minēto informāciju.
21. decembrī, Playboi Carti paziņoja par vāka noformējumu, izdošanas datumu un preču iepriekšējiem pasūtījumiem. Albuma izpildproducents ir Kanje Vests. Tas bija ļoti gaidītais Die Lit turpinājums.
Vāks un estētika
2020. gada 22. decembrī, Playboi Carti sociālajos medijos paziņoja par Whole Lotta Red vāka noformējumu. To izstrādāja Jungs "Art Dealer" Čungs. Uz vāka ir melnbalts Playboi Carti attēls ar baltu kontūru un vārdu "Red" ar lieliem sarkaniem burtiem vāka augšpusē. Vāks ir balstīts uz 70. gadu beigu pankroka žurnāla "Slash" vāku un godina to; piedalās Deivids Vanians no nolādētajiem. Vāka kreisajā pusē blakus vecāku brīdinājuma etiķetei ir rakstīts "volume one number one". Ir pamanīti albuma attēli un preču dizains. Žurnālisti, kas iegūti no smago metālu attēliem.
Veicināšana
2020. gada 16. aprīlī tika izdots gaidāmais albuma vadošais singls "@ Meh". Dziesma sasniedza 35. vietu ASV Billboard Hot 100, kur tā kļuva par viņa otro top 40 ierakstu topā kā vadošais izpildītājs. Tā mūzikas video debitēja tajā pašā dienā, kad dziesma tika izdota, un tā režisors bija pats Playboi Carti un Niks Vokers.
Kritiskā uztveršana
Whole Lotta Red saņēma kopumā pozitīvas atsauksmes. Metacritic, kas profesionālu publikāciju atsauksmēm piešķir normalizētu vērtējumu no 100, albums saņēma vidējo vērtējumu 75, pamatojoties uz septiņām atsauksmēm, kas norāda uz "vispārīgi labvēlīgām atsauksmēm". Agregators AnyDecentMusic? deva 6,6 no 10, pamatojoties uz viņu kritiskās vienprātības novērtējumu.
Freds Tomass recenzēja albumu AllMusic, slavējot "izpūstos instrumentālos ierakstus" un "dēmoniskos vokālos priekšnesumus". Paul A. Thompson no Pitchfork raksturoja Whole Lotta Red kā "gan mežonīgi novatorisku, gan pārsteidzoši konsekventu", slavējot "spilgtos un robainos ritmus" un Playboi Carti "soutré, izteiksmīgo" vokālu. Denijs Švarcs no Rolling Stone izbaudīja albumu, sakot: "Playboi Carti — ģenerāļa Z atbilde Nosferatu — izdod emocijas, pārslēdzas starp tām un maskē tās ar satraucošu vieglumu. Viņš nekad nav bijis tik mīklains." Pārskatot albumu žurnālam PopMatters, Semassa Boko paziņoja: "Whole Lotta Red demonstrē Playboi Carti apņemšanos dinamiski attīstīties un eksperimentēt. Tomēr ir sāpīgi skaidrs, ka Playboi Carti ir nepieciešams vairāk funkciju." Kolins Dempsijs no Spectrum Culture slavēja albumu, sakot: "Playboi Carti kļūst savējā, iekāpjot vampīra zārkā, ņirgājoties par katru kritiku, kas tiek mētāta pret viņa vodeviļa ilkņiem." Vivian Medithi no HipHopDX teica: "Rumānijā tiek ražoti pusautomātiskie drako, un arī Dracula. Whole Lotta Red ir jaunas leģendas skaņa, kas mirst, lai piedzimtu. Tas būs gada albums 2022. gadā."
Jauktā pārskatā NME pārstāve Kjana-Siena Viljamsa sacīja: "Sākotnēji jūs varētu būt vīlušies, ka gaidījāt divus gadus uz to, kas sākotnēji izklausās pēc nepietiekami izstrādātas izmešanas kolekcijas. Tomēr vietām ieraksts atalgo atkārtotu klausīšanos. [.. .] Taču nevar izvairīties no fakta, ka 24 ierakstu garumā dziesmā “Whole Lotta Red” nav daudz dažādības, un, iespējams, lielākais panākums šeit ir daudzgadīgo repa fanu iecienītākais: mazāk noteikti ir vairāk”. Negatīvā pārskatā Beats Per Minute dalībniece Mimi Kenija norādīja: "Whole Lotta Red ir tāda pati kā TGI Fridays atmosfēra; tas vienkārši izbrauc dažādu nokrāsu nedzīvu slazdu vilni, nebeidzamu TikTok deju šķīstītavā. [. ..] Problēma ir tāda, ka Whole Lotta Red gandrīz nekad nedod Kartijam iespēju būt īstam. Viņš uzvelk tādus tukšus tēlus kā "rokzvaigzne" un "vampīrs" kā Helovīna ekspresī. Dziesmas ir Seinfeldian savā nebūtībā."
Komerciāls sniegums
Whole Lotta Red debitēja pirmajā vietā ASV Billboard 200 ar 100 000 albumiem līdzvērtīgu vienību (tostarp 10 000 tīru albumu pārdošanas gadījumu) pirmajā nedēļā. Šis kļuva par Playboi Carti pirmo debiju ASV pirmajā vietā un viņa otro top 10 albumu. Nedēļā, kas beidzās 2020. gada 31. decembrī, albums savācis arī kopumā 126,43 miljonus straumju pēc pieprasījuma saviem ierakstiem.
Glotāls slēdzenis
Glotāls slēdzenis ir skaņa, kas sastopama vairākās valodās. Starptautiskajā fonētiskajā alfabētā to apzīmē ar simbolu.
Latviešu valodā
Latviešu valodā šī skaņa dažkārt sastopama vārdu "jā" un "nē" izrunā, kad tie tiek izrunāti kā "ja-a" un "ne-e", jeb, precīzākā IPA pierakstā, un.
Dāņu valodas fenomens stød daļā gadījumu tiek realizēts kā glotāls slēdzenis, taču ir autori, kas norāda uz tā līdzību ar latviešu un lībiešu valodas lauzto intonāciju. Piemēram, 19. gs. beigās dānis Vilhelms Tomsens (Vilhelm Thomsen) kontaktējoties ar kādu lībiešu jūrnieku identificēja viņa runā iezīmi, kas viņam likās ļoti līdzīga dāņu stød, kas latviešu valodā atbilst tam, ko sauc par "lauzto intonāciju". Vītso izteicies, ka lībiešu lauztais tonis varot tikt realizēts kā "laringāls līdzskanis".
Citi autori definē latviešu valodas lauzto intonāciju kā "krītošu intonāciju ar pievienotu glotalizāciju".
Citās valodās
Glotāls slēdzenis ir bieži sastopams dažādos angļu valodas dialektos, piemēram, tas ir standarta veids kā realizēt standarta amerikāņu angļu valodas vārdos, kur tam seko zilbisks, piemēram, mountain , cotton  vai button. Lielbritānijas Cockney izloksnē tas ir pilnīgi aizvietojis fonēmu, piemēram, city tiktu realizēta kā un bottle kā , utt.
Dienvidaustrumigaunijas (uz ziemeļiem no Alūksnes rajona) Veru valodā glotāls slēdzenis ir fonēmisks – tas tiek apzīmēts ar ⟨q⟩ un tas ir standarta daudzskaitļa marķieris (atšķirībā no standarta igauņu -d), piemēram, kala ("zivs"), kalaq ("zivis").
Anatolijs Sļesarenko
Anatolijs Sļesarenko (ru; dzimis ) ir krievu, agrāk padomju, šaha problēmists, lielmeistars šaha kompozīcijā.
Šaha kompozīcija
Pirmo uzdevumu sastādījis 1985. gadā. Kopš tā laika sastādījis vairāk nekā 400 uzdevumus, galvenokārt divvilčus, no tiem 150 ieguvuši godalgas.
Viņš ir vairākkārtējs individuālo pasaules čempionātu godalgoto vietu ieguvējs. Izcīnījis bronzas medaļu Pirmajā pasaules čempionātā (1998—2000) un sudraba medaļu Otrajā pasaules čempionātā (2001—2003) divvilču grupā.
No 1999. gada starptautiskais tiesnesis un no 2007. gada lielmeistars šaha kompozīcijā.
Šaha uzdevuma piemērs
Maldinājumi: 1. Da3? (draud 2. Te8#)
Risinājums:
Džila Staina
Džila Ellena Staina (en) ir amerikāņu ārste, aktīviste un politiķe. Viņa bija Zaļās partijas kandidāte 2012. gada un 2016. gada ASV prezidenta vēlēšanās. 2002. un 2010. gadā viņa kandidēja uz Masačūsetsas gubernatora amatu.
Playboi Carti
Džordans Terels Kārters (en, dzimis 1996. gada 13. septembrī), profesionāli pazīstams kā Playboi Carti, ir amerikāņu reperis. Sākotnēji Kārters tika parakstīts ar vietējo pagrīdes izdevniecību Awful Records, pirms parakstīja līgumu ar grupas ASAP Mob AWGE, Interscope Records ietvaros. Pēc kulta sekotāju iegūšanas karjeras sākumā, Kārters 2017. gadā izpelnījās galveno uzmanību.
Leha
Leha var būt:
Playboi Carti
Kārtera debijas miksteips tika izdots 2017. gada aprīlī, un tajā bija iekļauti Billboard Hot 100 topa singli "Magnolia" un "wokeuplikethis*" (ar Lil Uzi Vert). Viņa debijas studijas albums Die Lit (2018) sasniedza 3. vietu ASV Billboard 200. Pēc divu gadu pārtraukuma, kad tika izdots maz mūzikas, Kārtera ļoti gaidītais otrais albums Whole Lotta Red (2020) debitēja Billboard 200 pirmajā vietā un kļuva par viņa pirmo topu ierakstu.
Papildus solo karjerai, Kārters 2019. gadā izveidoja savu Opium ierakstu kompāniju, kas kopš tā laika ir parakstījusi līgumus ar tādiem māksliniekiem kā Ken Carson un Destroy Lonely.
Biogrāfija
Kārtrers jaunībā iepirkās lietoto preču veikalos, kas ir ietekmējis viņa modi un mūzikas stilu.
2011—2016: Sākums
2011. gadā, Kārters sāka repot agrā bērnībā ar nosaukumu $ir Cartier un drīz pēc tam 2013. gadā to nomainīja uz Playboi Carti. 2011. gadā viņš sāka augšupielādēt dziesmas vietnē SoundCloud. 2014. gadā pēc tikšanās ar producentu Etheral viņš pievienojās Awful Records. Playboi Carti atzīst, ka Etheral palīdzēja viņam atrast savu skaņu. Kad Kārters izvēlējās nodarboties ar mūziku pilna laika, viņš pieņēma lēmumu pārcelties uz Ņujorku kopā ar ģimeni. Atrodoties Ņujorkā, Playboi Carti apmetās savā narkotiku tirgotāja mājā, un ASAP Mob locekļi bieži apmeklēja māju. Galu galā Playboi Carti saskārās ar ASAP Bari, kurš galu galā iepazīstināja viņu ar ASAP Rocky. Playboi Carti nolēma doties uz Teksasu kopā ar ASAP Rocky. Viņš sāka piesaistīt uzmanību 2015. gadā ar saviem singliem "Broke Boi" un "Fetti", kuros piedalījās Da$h un Maxo Kream, kuri abi tika publicēti SoundCloud. Ap šo laiku, Playboi Carti bieži sadarbojās ar māksliniekiem Atlantas pagrīdes repa arēnā, tostarp ar brālēnu UnoTheActivist, Thouxanbanfauni, Yung Bans, Lil Yachty, Ethereal un producentiem MexikoDro un ICYTWAT. Viņš sāka koncertēt ar ASAP Ferg un Lil Uzi Vert, un viņš parakstīja līgumu ar Interscope Records.
2016. gadā, viņš tika iekļauts grupas ASAP Mob singlā "Telephone Calls" no viņu albuma Cozy Tapes Vol. 1: Friends. Tajā pašā gadā, Playboi Carti parakstīja ASAP Mob AWGE nospiedumu.
2017—2018: Playboi Carti un Die Lit
Playboi Carti izdeva savu debijas miksteipu 2017. gada 14. aprīlī. Šis izdevums ieguva dažādu mūzikas izdevumu, tostarp XXL, Pitchfork, Spin, HotNewHipHop un PopMatters, uzmanību un sasniedza 12. vietu Billboard 200. Miksteips radīja divus veiksmīgus singlus: "Magnolia", kas sasniedza 29. vietu Billboard Hot 100, un "wokeuplikethis*" ar Lil Uzi Vert, kas sasniedza 76. vietu. Kopā ar miksteipa izdošanu Playboi Carti uzsāka turneju ar Gucci Mane un Dreezy. 2017. gada 13. jūnijā, Playboi Carti tika nosaukts par vienu no desmit XXL "2017. gada pirmkursnieku klase". Ap šo laiku, viņš tika iekļauts grupas ASAP Mob singlā "RAF" no viņu albuma Cozy Tapes Vol. 2: Too Cozy un Lana Del Rey singlā "Summer Bummer" no viņas albuma Lust for Life.
2018. gada 11. maijā, Playboi Carti izdeva savu debijas pilnmetrāžas albumu Die Lit, kas ASV Billboard 200 topa 3. vietā ieņēma augstāko vietu. Mēnešus vēlāk, 2018. gada augustā, Playboi Carti paziņoja par savu otro studijas albumu Whole Lotta Red.
2019—pašlaik: Whole Lotta Red un Music
Playboi Carti sāka darbu pie sava otrā albuma Whole Lotta Red 2018. gada beigās. Nākamo divu gadu laikā daudzas no Playboi Carti dziesmām tika nopludinātas internetā un uzkrāja desmitiem miljonu straumējumu. Viņš neizlaida nekādu oriģinālmūziku, tā vietā bija iekļauts daudzos singlos, tostarp "Baguettes in the Face" ar NAV un A Boogie wit da Hoodie no DJ Mustard albuma un, Tyler, The Creator "Earfquake".
2020. gada aprīlī, Playboi Carti izdeva savu pirmo jauno mūziku kopš 2018. gada ar dziesmu "@ Meh", kas ieņēma 35. vietu Hot 100. Nākamajā mēnesī viņš tika iekļauts Dreika singlā "Pain 1993", kas debitēja plkst. 7. vietā Billboard Hot 100 un kļuva par Playboi Carti pirmo desmitnieku topā. 2020. gada 23. novembrī, Playboi Carti paziņoja, ka Whole Lotta Red ir pabeigts un ir iesniegts. 2020. gada pateicības dienā, Playboi Carti tika iekļauts Lil Yachty luksusa albumā Lil Boat 3.5 dziesmā “Flex Up” kopā ar Future. Nākamajā mēnesī hiphopa komentētājs DJ Akademiks paziņoja, ka Whole Lotta Red ir paredzēts izdot Ziemassvētku dienā. Kārters apstiprināja Ziemassvētku izdošanas datumu 2020. gada 21. decembrī. 2020. gada 25. decembrī, Playboi Carti izdeva 24 ierakstu garo albumu Whole Lotta Red. Tas debitēja pirmajā vietā ASV Billboard 200, kļūstot par Playboi Carti pirmo topu izlaidumu. 2021. gada jūnijā Playboi Carti piedalījās repera Lil 1 DTE singlā “Homixide” no viņa paša nosauktā miksteipa. 2021. gada augustā, Playboi Carti tika iekļauts dziesmās “Off The Grid”, “Junya” un “Junya pt. 2” no Kanje Vesta albuma Donda.
2022. gada 25. decembrī, Playboi Carti atgriezās pakalpojumā Twitter pēc vairāk nekā gada, kad viņš ierakstīja tvītus, piemēram, "Hello   Twitter" un "love all my supporters  it’s time", iespējams dodot mājienu uz citu Ziemassvētku dienas izlaidumu, kas ir līdzīgs viņa otrajam studijas albumam Whole Lotta Red 2020. gadā.
Mode un modelēšana
Kārtera modes stils ir viena no galvenajām viņa publiskā tēla iezīmēm. GQ ir definējis Kārteru kā "jauniešu stila līderi" un teica, ka viņš pārstāv stilistisku viduspunktu starp "ASAP Mob modes spīdumu, Lil Uzi Vert pankroka attieksmi un Lil Yachty rotaļīgo nometni".
Kārtera iecienītākais dizaineris ir Rafs Simons, un iecienītākā dizainera etiķete ir Balmain. Kārters iepazinās ar Simonsu modes skatē Ņujorkā. Kārters piedalās ASAP Mob dziesmā "RAF", kas bija veltīta Rafam Simonsam. Dziesmas videoklipā bija iekļauti Kārters, ASAP Rocky un Quavo, kas valkāja retu Rafa Simonsa veidotu apģērbu. Kārters uzskata Kanje Vestu un ASAP Rocky par sava modes stila iedvesmu.
Kārters ir bijis vairākkārt modelēts, tostarp Louis Vuitton, Kanje Vesta Yeezy 5. sezonai, VFiles un Dreik OVO Lookbook kopā ar Ianu Konoru un Džonu Rosu.
Mūzikas stils
Kārters tika raksturots kā "mamblreperis", un viņa mūzika kā "rotaļīga, trāpīga un ļoti melodiska." Complex savu repošanas stilu nosauca par "repēšanu un atkārtošanos, vairāk saistīts ar plūsmu". Briana Younger no Pitchfork teica, ka "Playboi Carti mūzika ir mazāk saistīta ar lirismu, bet vairāk par atmosfēru", turpinot teikt, ka "lai ko Playboi Carti pietrūktu pēc būtības, viņš izdomā ar milzīgu pārdrošību." Kārters ir pazīstams ar savu "mazuļa balss" paņēmienu, ko raksturo viņa balss, kas sit augstus toņus ar neskaidru izrunu un izmisīgiem ritmiem. Šo paņēmienu viņš ir izmantojis tādās populārās dziesmās kā "Earfquake" ar Tyler, The Creator un "Pissy Pamper" ar Young Nudy un Pi'erre Bourne.
Viljams Kvošs
Viljams Frēnsiss Patersons "Bils" Kvošs (en; dzimis, miris ) bija britu futbolists, olimpiskās zelta medaļas ieguvējs 1900. gada vasaras olimpiskajās spēlēs.
Playboi Carti
Mūzikas stils
Laikraksts The New York Times teica, ka Playboi Carti repošana lika šķist, ka viņš "vairāk jūtas ar lomas izpildi, nevis ar reālo repošanu."
Viljams Kvošs
Kvošs 1900. gada vasaras olimpiskajās spēlēs startēja Lielbritānijas futbola komandas Upton Park F.C. sastāvā. Olimpiskajās spēlēs komanda pārspēja Francijas komandu Club Français ar rezultātu 4 – 0. Lielbritānijas komanda olimpiskajās spēlēs izcīnīja zelta medaļu.
Playboi Carti
Mūzikas stils
Viņš izmanto sātaniskus tēlus. Viņa stilu ietekmējušas vampīru filmas. Lil Wayne iedvesmoja viņu uz frīstailu visiem saviem repiem.
Viņu ietekmējuši ASAP Rocky, Kanje Vests un Jay-Z.
Kārters ir pazīstams ar savu rokzvaigznes personību. Viņa dziesmas bieži ir par seksu un narkotikām.
Personālā dzīve
2017. gadā viņš īsi satikās ar amerikāņu modeli Blac Chyna. 2018. gadā, Kārters bija romantiski saistīts ar Rubi Rose, modeli un reperi, kura ieguva slavu, pēc dalības Migos mūzikas videoklipā "Bad and Boujee". Viņš esot šāvis ar ieroci uz Rubi Rose pēc tam, kad viņa pirms lidojuma paslēpusi viņa telefonus. Viņi izšķīrās pēc tam, kad Kārters viņu krāpa ar Blac Chyna. Vēlāk tajā pašā gadā, Kārters sāka satikties ar austrāliešu reperi Igiju Azaleju. 2020. gadā TMZ ziņoja, ka Azaleja dzemdēja Kārtera dēlu. Vēlāk Azaleja atklāja viņu dēla vārdu Onikss Kellijs. Tiek ziņots, ka viņi šķīrās 2019. gada decembrī.
2020. gada decembrī Azaleja atklāja, ka Kārters viņu ir krāpis un nokavējis dēla piedzimšanu. Kārters atteicās parakstīt viņu dēla dzimšanas apliecību. Viņš viņu krāpa ar Instagram modeli Brendija Mariona. 2019. gada jūnijā, Kārters pēc pārcelšanās no Losandželosas pašlaik dzīvo un strādā Atlantas apgabalā un ap to.
Kārteram ir astma.
Juridiskas problēmas
Kārters koncertturnejas laikā 2018. gada februārī iesita šoferim Gretnā, Skotijā. Pēc tam, pēc tiesas viņam tika uzlikts naudas sods £800 apmērā.
2020. gada 2. aprīlī, Kārters tika arestēts saistībā ar apsūdzībām ar ieročiem un narkotikām Kleitonas apgabalā, Džordžijas štatā. Pēc tam, kad policija apturēja Kārteru, jo uz viņa Lamborghini bija beidzies birkas derīguma termiņš, varas iestādes atrada 12 maisus ar marihuānu, trīs ieročus, xanax, kodeīnu un oksikodonu. Pēc ķildas starp Kārteru un policiju, viņš un vēl viens vīrietis vārdā Džeilons Takers tika arestēti un nogādāti Kleitonas apgabala cietumā. Kārters tika apsūdzēts par birkām, kurām beidzies derīguma termiņš, marihuānas glabāšanu un nepareizu avārijas transportlīdzekļa pabraukšanu garām. Nākamajā rītā Kārters tika atbrīvots pret ķīlu.
2023. gada 14. februārī tika ziņots, ka Kārters tika arestēts 2022. gada 29. decembrī saistībā ar apsūdzību par uzbrukuma noziegumu pēc tam, kad, iespējams, nosmaka savu draudzeni, kura bija 14. grūtniecības nedēļā. Kārters tika atbrīvots pret ķīlu dienu pēc aresta.
Opium
Opium, kas dažkārt tiek stilizēts ar lielajiem burtiem, ir amerikāņu ierakstu kompānija, kuru 2019. gadā dibināja Playboi Carti.
Ievērojami mākslinieki, kas parakstījuši līgumu ar Opium, ir amerikāņu reperi Ken Carson un Destroy Lonely, kuri abi vienlaikus ir parakstījuši līgumu ar Interscope Records.
Uldis Gundars
Uldis Gundars (dzimis, miris ) bija latviešu politiķis, vienīgais Latvijas Republikas Sociālās nodrošināšanas ministrs (1990—1991).
Dzimis 1936. gadā Rīgā. 1961. gadā Gundars pabeidza Rīgas Politehnisko institūtu, iegūstot būvinženiera specialitāti. Strādājis vietējos celtniecības un būvmateriālu ražošanas uzņēmumos (tresta «Latavtodormost» celu būves materiālu kombināta LKP pirmorganizācijā u.c.) un Rīgas pilsētas Ļeningradas rajona izpildkomitejā, par Latvijas PSR Ministru Padomes lietu pārvaldes vecāko referentu un Latvijas PSR Ministru Padomes priekšsēdētāja vietnieka palīgu.